CELEX: 62020TN0036
Language: bg
Date: 2020-01-22 00:00:00
Title: Дело T-36/20: Жалба, подадена на 22 януари 2020 г. — IF/Парламент

6.4.2020   
            
            
               BG
            
            
               Официален вестник на Европейския съюз
            
            
               C 114/10
            
         
      Жалба, подадена на 22 януари 2020 г. — IF/Парламент
      (Дело T-36/20)
      (2020/C 114/09)
      Език на производството: английски
      
         Страни
      
      
         Жалбоподател: IF (представител: C. Bernard-Glanz, lawyer)
      
         Ответник: Европейски парламент
      
         Искания
      
      Жалбоподателят моли Общия съд:
      
                  —
               
               
                  да отмени решението от 16 април 2019 г. за освобождаване на жалбоподателя от задълженията му на заместник генерален секретар на Алианса на либералите и демократите за Европа,
               
            
                  —
               
               
                  да осъди ответника да заплати сума в размер на 50 000 EUR като обезщетение за претърпените неимуществени вреди, ведно с лихва в размер на законоустановената, до окончателното плащане,
               
            
                  —
               
               
                  да осъди ответника да заплати обезщетение в размер на 1 000 EUR като обезщетение за невъзможността да възстанови жалбоподателя в първоначалното му правно положение, ведно с лихва в размер на законоустановената, до окончателното плащане,
               
            
                  —
               
               
                  да осъди ответника да заплати съдебните разноски.
               
            
         Основания и основни доводи
      
      Жалбоподателят изтъква три основания в подкрепа на жалбата.
      
                  1.
               
               
                  Първото основание е твърдение за липса на компетентност на автора на акта и за нарушение на принципа на „паралелност на формата“.
                  
                              —
                           
                           
                              В това отношение жалбоподателят твърди, че обжалваното решение е прието от председателя на групата, а би трябвало да се приеме от Бюрото.
                           
                        
            
                  2.
               
               
                  Второто основание е твърдение за нарушение на правото на жалбоподателя да бъде изслушан, преди да бъде предприета мярка, която го засяга.
                  
                              —
                           
                           
                              Във връзка с жалбоподателят твърди, че не му била предоставена възможността ефективно да изложи своята гледна точка преди приемането на обжалваното решение.
                           
                        
            
                  3.
               
               
                  Трето основание е твърдение за нарушение на правото на жалбоподателят случаят му да се разгледа честно, безпристрастно и внимателно, както и за липса на основателни мотиви.
                  
                              —
                           
                           
                              В това отношение жалбоподателят твърди, че:
                              
                                          —
                                       
                                       
                                          председателят не изложил с необходимата грижа и безпристрастност всички релевантни данни по случая, преди да приеме обжалваното решение, и
                                       
                                    
                                          —
                                       
                                       
                                          като потвърдил изготвената от генералния секретар на групата от 12 април 2019 г. докладна записка, чиито основания били погрешни, председателят опорочил обжалваното решение.